### Resume

Forvaltningen har modtaget flere henvendelser fra borgere der bor og færdes i området omkring [adresse] (strækningen fra samkørselspladsen til [adresse]) og [adresse] Vejle. I henvendelserne påpeges en række trafiksikkerhedsmæssige udfordringer. Forvaltningen har undersøgt sagen og er kommet med et løsningsforslag. Der ønskes stillingtagen til, om der skal arbejdes videre med en vejlukning samt supplerende tiltag i området.

### Sagsfremstilling

Forvaltningen har modtaget flere henvendelser fra borgere der bor og færdes i området omkring [adresse] og [adresse] Vejle. I henvendelserne påpeges en række trafiksikkerhedsmæssige udfordringer, der menes at komme i kølvandet på stigende trafikmængder, herunder tung trafik, og kørsel med høj hastighed. Senest har forvaltningen modtaget et klagebrev med tilhørende underskriftsindsamling. Der er indsamlet 38 underskrifter fra beboerne i området.

Specifikt påpeger borgerne følgende forhold vedr. trafikken på [adresse] og [adresse]:

* Trafikken er steget efter åbningen af motorvejstilslutningen (afkørsel 61b Vejle S). Vejene benyttes som genvej af trafik (herunder også tung trafik) der skal mellem [adresse] og [adresse] - trafik som burde betjene sig af [adresse] og den del af [adresse] der forløber mellem [adresse] og E45.
* Vejene er flere steder smalle, og der er dårlig oversigt pga. bakketoppe og sving.
* [adresse]/Horstedvej er farligt pga. den dårlige oversigt særligt for trafik fra øst.
* Vejene benyttes rekreativt af lette trafikanter. Der færdes både gående, løbende, cyklende og ridende, herunder også børn.
* Udenfor den tætte morgen- og eftermiddagstrafik køres der meget stærkt på vejene.
* Trafikken forventes at stige yderligere som følge af det nye industrikvarter der udvikles omkring motorvejstilslutningen og opførelsen af [adresse].

* På [adresse] for [adresse] er der etableret forbud mod tung uvedkommende trafik. Forbuddet har hjulpet, men leder nu tung trafik via Klattrup/Klattrupvej i stedet.
* Der er sket mange trafikulykker på vejene og i krydset [adresse], herunder også ulykker som ikke er registreret af Politiet.
* Der ønskes en hastighedsbegrænsning på 60 km/t. På steder med dårlig oversigt ønskes en hastighedsbegrænsning på 50 km/t. Der ønskes desuden etableret hastighedsdæmpende foranstaltninger samt yderligere skiltning der modvirker gennemkørende tung trafik.

Forvaltningen har undersøgt og besigtiget vejene. Der har desuden været afholdt et møde med Politiet, der også har modtaget henvendelser omkring trafikadfærden i området.

Der er løbende udført trafikmålinger på [adresse] og [adresse] de seneste år. Målingerne af trafikmængderne viser, at trafikken er steget kraftigt. På [adresse] for [adresse] er der i 2022 målt en årsdøgntrafik på 2.411 køretøjer/døgn. Trafikken er fra 2012 til 2022 steget med 143%. På [adresse] for [adresse] er der i 2022 målt en årsdøgntrafik på 1.521 køretøjer/døgn. Trafikken er fra 2012 til 2022 steget med 193%.

Trafikkens hastighed har, modsat trafikmængderne på vejene, ikke udviklet sig nævneværdigt. På [adresse] er den målte gennemsnitshastighed 63 km/t. På Horstedvej er hastigheden målt to steder hhv. vest og øst for [adresse]. Her er der målt en gennemsnitshastighed på hhv. 56 km/t og 72 km/t. Der er således ikke tale om væsentlige hastighedsoverskridelser, idet den generelle hastighedsbegrænsning på vejene er 80 km/t.

Der er registreret i alt 8 trafikulykker på [adresse] og [adresse] de seneste 5 år (2017-2021), se evt. vedlagte oversigtskort. Der ses ikke noget entydigt ulykkesmønster, men flere ulykker kan skyldes dårlig oversigt og/eller farlige vejsving. Én ulykke involverer en cyklist, og én ulykke en knallertfører. Øvrige ulykker er med personbil.

Forvaltningens vurdering er, at der er forhold omkring vejenes udformning der skaber en øget ulykkesrisiko. Dette synes også at være underbygget af ulykkesbilledet. Det vurderes, at begrænset oversigt og kurver på vejforløbene er årsagen, sammen med en ikke modsvarende lav hastighedsbegrænsning.

Forvaltningen har drøftet løsningsforslag der kan forbedre trafiksikkerheden med Politiet, og Politiet stiller sig positive overfor følgende forslag:

* Det vestlige vejben i krydset [adresse] lukkes, således at krydset ændres til et T-kryds. Dermed gøres krydset mindre kompliceret for trafikanterne at overskue.
* Krydset Horstedvej/Horsted Tværvej ændres til "knækket prioritet", dvs. vigepligten ændres fra at være pålagt trafikanterne på [adresse] til i stedet at være pålagt trafikanterne fra krydsets østlige ben (Horstedvej). Dermed ledes mere trafik ad [adresse] og gennem krydset [adresse]/Grønlandsvej, der vurderes mere sikkert end krydset [adresse].
* Der etableres lokale hastighedsbegrænsninger i, og øget varsling af, farlige vejsving, hvor vejenes udformning påbyder et lavere hastighedsniveau og øget opmærksomhed fra trafikanterne.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | der arbejdes videre med lukning af Horstedvej mod [adresse], samt de øvrige tiltag, og |
| at | et samlet projekt omfattende de beskrevne tiltag tilføjes kommunens prioriteringsmodel. |

### Beslutning

Godkendt.

Hugo Frandsen var fraværende.